**Δίκτυο Σχολείων Υποστήριξης της Φιλαναγνωσίας**

**Παιδαγωγικού Ινστιτούτου Κύπρου**

**Σχολική χρονιά: 2022-2023**

 **ΣΧΕΔΙΟ ΔΡΑΣΗΣ ΓΙΑ ΤΗΝ ΠΡΟΩΘΗΣΗ ΤΗΣ ΦΙΛΑΝΑΓΝΩΣΙΑΣ**

**ΣΧΟΛΕΙΟ:** Δημοτικό Σχολείο Λεμεσού ΙΑ’-Τσίρειο (ΚA)

**ΣΧΟΛΙΚΗ ΧΡΟΝΙΑ:** 2022-23

**Συνυπεύθυνοι Εκπαιδευτικοί:** Μαρίνα Φιλίππου, Χριστίνα Σολωμού, Πόπη Καφετζή, Μαρία Ανδρέου

**Αγκαλιά με ένα βιβλίο…**

**Σκοπός:** Σκοπός του προγράμματος είναι τα παιδιά να εξοικειωθούν με το βιβλίο και την ανάγνωση και σταδιακά να εδραιώσουν μια δια βίου φιλική σχέση με το λογοτεχνικό βιβλίο.

**Στόχοι:** Τα παιδιά:

1. Να εδραιώσουν μια φιλική σχέση με το λογοτεχνικό βιβλίο που θα τα οδηγήσει σε μια θετική φιλαναγνωστική στάση εφ’ όρου ζωής.
2. Να είναι ικανοί/ές να διαβάζουν σιωπηρά και μεγαλόφωνα λογοτεχνικά βιβλία με ευχέρεια (ανάλογα με την ηλικία τους).
3. Να χρησιμοποιούν σωστά τις λέξεις που αφορούν στα στοιχεία ταυτότητας του βιβλίου όπως εξώφυλλο, οπισθόφυλλο, τίτλος, συγγραφέας, εικονογράφος, περίληψη.
4. Να απολαμβάνουν τα βιβλία αναπτύσσοντας θετική στάση και δημιουργική σχέση με αυτά, μέσα από δραστηριότητες δημιουργικής γραφής.
5. Να εκφραστούν εικαστικά μέσα από καλλιτεχνικές δημιουργίες που συνδέονται με λογοτεχνικά βιβλία.
6. Να καλλιεργήσουν τη γλωσσική τους έκφραση με έμμεσο και βιωματικό τρόπο.

**ΠΡΟΤΕΙΝΟΜΕΝΕΣ ΔΡΑΣΕΙΣ**

|  |  |  |
| --- | --- | --- |
|  | **Δράση** | **Χρονοδιάγραμμα** |
| **1.** | Δεκάλεπτο Ελεύθερης Εθελοντικής Ανάγνωσης (FVR)O/H κάθε εκπαιδευτικός αποφασίζει ποιο δεκάλεπτο της ημέρας θέλει να αφιερώσει σε αυτή τη δράση. | Ολόχρονα |
| **2.** | Δημιουργία μασκότ φιλαναγνωσίας | Ιανουάριος 2023 |
| **3.** | Δημιουργία σελιδοδείκτη | Ιανουάριος - Φεβρουάριος 2023 |
| **4.** | Συνδυασμός διαβάσματος με φρούτο, ζεστή σοκολάτα κτλ. μια σταθερή μέρα και ώρα μέσα στη βδομάδα, ώστε να αποτελέσει ρουτίνα και να προκαλεί στα παιδιά ευχάριστη προσδοκία (π.χ. Παρασκευοδιάβασμα). | Ολόχρονα |
| **5.** | Γνωριμία με λογοτεχνικά βιβλία ή παραμύθια από άλλες χώρεςΜε αφορμή τη φοίτηση στο σχολείο παιδιών που έχουν μητρική γλώσσα άλλη εκτός από την ελληνική (π.χ. αραβικά, αγγλικά), τα παιδιά έρχονται σε επαφή με βιβλία ή ιστορίες από τις χώρες αυτές.  | Ολόχρονα |
| **6.** | Φέρνουμε πιο κοντά μας τα Χριστούγεννα μέσα από τα χριστουγεννιάτικα βιβλία. | Δεκέμβριος 2022 |
| **7.**  | «Διαβάζουμε μαζί», τα παιδιά μιας τάξης διαβάζουν με τα ή σε παιδιά άλλης τάξης. | Ολόχρονα |
| **8.** | Παρακολούθηση αποσπασμάτων από ταινίες ή θεατρικές παραστάσεις που στηρίζονται σε βιβλία όπως «Τα ψάθινα καπέλα» της Μαργαρίτας Λυμπεράκη, «Ο γύρος του κόσμου σε 80 μέρες» του Ιούλιου Βερν κτλ.  | Ολόχρονα |
| **9.** | Βιβλιοβαλίτσα Τα παιδιά έχουν την ευκαιρία να φιλοξενήσουν στην τάξη την βιβλιοβαλίτσα που περιέχει παιχνίδια φιλαναγνωσίας...Ο/Η εκπαιδευτικός αποφασίζει ποιο δεκάλεπτο της ημέρας θέλει να αφιερώσει σε αυτή τη δράση  | Ολόχρονα |
| **12.** | Παρουσιάζουμε το αγαπημένο μας βιβλίο/αγαπημένο λογοτεχνικό ήρωα | Ολόχρονα |
| **13.** | Οι γονείς έρχονται στην τάξη και μας παρουσιάζουν το αγαπημένο τους παιδικό βιβλί. | Φεβρουάριος 2023 |
| **14.** | «Να σου πω μια ιστορία» Σε περιπτώσεις αναπλήρωσης μπορούμε να: αξιοποιήσουμε την ιστοσελίδα του «Μικρού Αναγνώστη» ή να διαβάσουμε στα παιδιά μια ιστορία. | Ολόχρονα |
| **15.** | Οι εκπαιδευτικοί παρουσιάζουν στα παιδιά το βιβλίο που διαβάζουν την τρέχουσα στιγμή και διαβάζουν παρέα στον κήπο. | Μάιος 2023 |
| **17.** | Πρόσκληση συγγραφέων | Ολόχρονα |
| **18.** | Βιβλιοπαρουσίαση με εναλλακτικούς τρόπους | Ολόχρονα |
| **19.** | Παζαράκι μεταχειρισμένων βιβλίων σε συνεργασία με τον Σ.Γ. | Δεκέμβριος 2022 |
| **20.** | Κυνήγι θησαυρού με θέματα βγαλμένα μέσα από τα βιβλία | Μάρτιος 2023 |
| **21.** | Καφέ ανάγνωσης για γονείς και παιδιά | Ιανουάριος 2023 |
| **22.** | Εργαστήρια Δημιουργικής Γραφής με τη Μαρία Ιωάννου | Μάρτιος 2023 |